b'\n_START_ARTICLE_\nHMS Obdurate (G39)\n_START_SECTION_\nPalvelus\n_START_PARAGRAPH_\nEuroopan sotatoimien p\xc3\xa4\xc3\xa4tytty\xc3\xa4 alus palveli Portsmouthissa torpedokoulutusaluksena, kunnes se siirrettiin helmikuussa 1948 reserviin. Alus makasi ankkurissa Harwichissa lukuun ottamatta huoltoja Cammell Lairdin telakalla 1949 ja 1952. Alus palasi palvelukseen 21. hein\xc3\xa4kuuta 1953 Liverpoolissa liitettyn\xc3\xa4 Chathamin paikallislaivueeseen. Alus palasi reserviin 1957 ja se sijoitettiin poistolistalle._NEWLINE_Alusta k\xc3\xa4ytettiin r\xc3\xa4j\xc3\xa4ytysten koealuksena Rosythissa huhtikuusta 1959 30. marraskuuta 1964 saakka, jolloin se myytiin BISCOlle. Alus saapui viel\xc3\xa4 samana p\xc3\xa4iv\xc3\xa4n\xc3\xa4 T. E. Wardille Inverkeithingiin romutettavaksi.'